|  |  |  |  |  |
| --- | --- | --- | --- | --- |
| Številka: | 43001-140/2021-08 |  | oznaka naročila: | A-182/21 G  |
| Datum: | 4.11.2021 |  | MFERAC: | 2431-21-000556/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev R2-438/1307 Žepovci-Črnci, od km 6+211 do km 8+818 z ureditvijo kolesarske povezave v občinah Apače in Gornja Radgona** |

**JN007033/2021-B01 - A-182/21; datum objave: 14.10.2021**

**Datum prejema: 4.11.2021   08:59**

**Vprašanje:**

Spoštovani,

1. Vezano na zahtevano referenco v točki 3.2.3.4. "- v zadnjih desetih (10) letih pred rokom za oddajo ponudb je vsaj enkrat vodil novogradnjo ali rekonstrukcijo jeklenega premostitvenega objekta na državni ali lokalni cesti v pogodbeni vrednosti vsaj 50.000,00 EUR brez DDV in minimalnim razponom med krajnimi oporniki objekta v dolžini 5,0 m..", prosimo za razširitev reference tudi na novogradnjo ali rekonstrukcijo jeklenega premostitvenega objekta na železniški infrastrukturi. Takšni objekti so glede na zahtevenost oz. težavnost primeljivi objektom na cestah. Prav tako je bistveno več premostitvenih objektov na železniški infrastrukturi, ki so kovičene izvedbe, kar je tudi opredeljeno v popisu del pri izvedbi nove brvi. Za dopolonitev reference prav tako prosimo v točki 3.2.3.6.

2. Vezano na popis del (zavihek 2\_1 BRV), točka 0002 S5 8 721, prosimo za natančnejšo opredelitev sistema zaščite (dejansko zahtevan sistem zaščite, oz. vsaj korozijsko izpostavo-razred in predvideno trajnost sistema zaščite). V tehničnem poročilu k PZI načrtu, brv G11.1. (načrt: 1052/APA-BRV), je namreč zelo ohlapno navedena zahteva po protikorozijski zaščiti. Posledično lahko pride do zlorab oz. aplikacije neustreznega sistema zaščite, kar lahko bistveno zmanjša trajnost samega objekta in posledično poveča stroške vzdrževanja naročniku.

Hvala.

Lep pozdrav.

**Odgovor:**

1. Naročnik se strinja s predlogom in bo spremenil referenčni pogoj ter objavil spremenjena Navodila za pripravo ponudbe v točkah 3.2.3.4 ter 3.2.3.6 c).
2. Antikorozijska zaščita naj se izvede s sistemom premaza A5I.02 ali podobnim, ki ustreza zahtevam za razred C5-I po SIST EN ISO 12944-5 ter zagotavlja trajnost zaščite za več kot 15 let (H) po SIST EN ISO 12944-1:

Primer sistema premaza A5I.02:

* 1 x temeljni premaz: Epoksi 80 μm 1-2 x vmesni premaz
* Epoksi skupaj 160 μm 1 x prekrivni premaz:
* Poliuretan (odporen na UV, RAL določi investitor) 80 μm